Abdul Wahab Al-Dailami

Abdul Wahab Al-Dailami (arabisk:  عبد الوهاب الديلمي; født i 1938 i Dhamar i Jemen, død 26. mai 2021 i Istanbul i Tyrkia) var en jemenittisk politiker.

Liv og virke

Bakgrunn
Al-Dailami kom fra Dhamar. Moren døde da han var to år gammel. Han begynte skolegangen i en kuttab, flyttet senere til Sana, og dro for høyere studier til Al-Azhar-universitetet på den tid da borgerkrigen i Nord-Jemen brøt ut i 1962.

Karriere
Han fikk arbeid ved Imam Mohammad Ibn Saud islamske universitet i Riyadh i Saudi-Arabia, og tok en mastergrad fra Umm al-Qura-universitetet i Mekka i 1978, og doktorgrad fra Imam Mohammad Ibn Saud islamske universitet i 1984.

Al-Dailami var medlem av Representantenes hus i landet fra 1986 til 1993, og var justisminister i Jemen fra 1994 til 1997.

Han ble kjent for en fatwa som oppfordret til kamp mot folk fra den demokratiske republikk Jemen under borgerkrigen i Jemen i 1994, skjønt han nektet for å ha hatt noe å gjøre med et lydopptak som ble offentliggjort i avisen 26. september.

Al-Dailami ble far til tolv barn, sønner og døtre. 

Den 26. mai 2021 døde han av komplikasjoner relatert til covid-19 i Istanbul.

Referanser

Jemenittiske politikere
Personer fra guvernementet Dhamar
Islamister
Dødsfall relatert til covid-19 i Tyrkia
Politikere ofre for covidpandemien